TLS (פרוטוקול)
Transport Layer Security > ערכות הצפנה

לפני ששרת ולקוח מתחילים לתקשר ביניהם, עליהם להסכים תחילה על סוג מערכת ההצפנה שישתמשו בה ואורך המפתחות. פרוטוקול TLS תומך במגוון רחב של אלגוריתמים והם מתחלקים לשלושה סוגים עיקריים; הצפנה, אימות והחלפת מפתחות. לצורך הצפנה TLS תומך במגוון רחב של אלגוריתמים סימטריים, למעט RC4 כולם עדיין בשימוש בדרגות שונות של ביטחון בהתאם לצורך (להלן טבלה שמכילה פירוט של האלגוריתמים). לצורך אימות TLS משתמש בשתי שיטות עיקריות HMAC ו-GOST. כאשר HMAC מגיע בשלוש גרסאות HMAC-SHA1 ו-HMAC-SHA256/384, HMAC-MD5. צופן GOST מקבל מפתח באורך 256 סיביות וגודל בלוק באורך 64 סיביות.
| צופן סימטרי> סוג | צופן סימטרי> אלגוריתם | צופן סימטרי> חוזק בסיביות | גרסת פרוטוקול> SSL 2.0 | גרסת פרוטוקול> SSL 3.0 | גרסת פרוטוקול> TLS 1.0 | גרסת פרוטוקול> TLS 1.1 | גרסת פרוטוקול> TLS 1.2 | גרסת פרוטוקול> TLS 1.3 | Status |
| --- | --- | --- | --- | --- | --- | --- | --- | --- | --- |
| צופן בלוקים עם מצב הפעלה | AES GCM | 256, 128 | לא נתמך | לא נתמך | לא נתמך | לא נתמך | בטוח | בטוח | נתמך ב-TLS 1.2 in RFCs |
| צופן בלוקים עם מצב הפעלה | AES CCM | 256, 128 | לא נתמך | לא נתמך | לא נתמך | לא נתמך | בטוח | בטוח | נתמך ב-TLS 1.2 in RFCs |
| צופן בלוקים עם מצב הפעלה | AES CBC | 256, 128 | לא נתמך | לא נתמך | תלוי בשיטה | בטוח | בטוח | לא נתמך | נתמך ב-TLS 1.2 in RFCs |
| צופן בלוקים עם מצב הפעלה | קמליה GCM | 256, 128 | לא נתמך | לא נתמך | לא נתמך | לא נתמך | בטוח | בטוח | נתמך ב-TLS 1.2 in RFCs |
| צופן בלוקים עם מצב הפעלה | קמליה CBC | 256, 128 | לא נתמך | לא נתמך | תלוי בשיטה | בטוח | בטוח | לא נתמך | נתמך ב-TLS 1.2 in RFCs |
| צופן בלוקים עם מצב הפעלה | ARIA GCM | 256, 128 | לא נתמך | לא נתמך | לא נתמך | לא נתמך | בטוח | בטוח | נתמך ב-TLS 1.2 in RFCs |
| צופן בלוקים עם מצב הפעלה | ARIA CBC | 256, 128 | לא נתמך | לא נתמך | תלוי בשיטה | בטוח | בטוח | לא נתמך | נתמך ב-TLS 1.2 in RFCs |
| צופן בלוקים עם מצב הפעלה | SEED CBC | 128 | לא נתמך | לא נתמך | תלוי בשיטה | בטוח | בטוח | לא נתמך | נתמך ב-TLS 1.2 in RFCs |
| צופן בלוקים עם מצב הפעלה | 3DES CBC | 112 | לא בטוח | לא בטוח | חלש | חלש | חלש | לא נתמך | נתמך ב-TLS 1.2 in RFCs |
| צופן בלוקים עם מצב הפעלה | GOST CTR | 256 | לא נתמך | לא נתמך | בטוח | בטוח | בטוח |  | הוצע בטיוטת RFC |
| צופן בלוקים עם מצב הפעלה | IDEA CBC | 128 | לא בטוח | לא בטוח | תלוי בשיטה | בטוח | לא נתמך | לא נתמך | הוסר מ-TLS 1.2 |
| צופן בלוקים עם מצב הפעלה | DES CBC | 56 | לא בטוח | לא בטוח | לא בטוח | לא בטוח | לא נתמך | לא נתמך | הוסר מ-TLS 1.2 |
| צופן בלוקים עם מצב הפעלה | DES CBC | 40 | לא בטוח | לא בטוח | לא בטוח | לא נתמך | לא נתמך | לא נתמך | הוצא משימוש ב-TLS 1.1 ומעלה |
| צופן בלוקים עם מצב הפעלה | RC2 CBC | 40 | לא בטוח | לא בטוח | לא בטוח | לא נתמך | לא נתמך | לא נתמך | הוצא משימוש ב-TLS 1.1 ומעלה |
| צופן זרם | ChaCha20-Poly1305 | 256 | לא נתמך | לא נתמך | לא נתמך | לא נתמך | בטוח | בטוח | הוצע בטיוטת RFC |
| צופן זרם | RC4 | 128 | לא בטוח | לא בטוח | לא בטוח | לא בטוח | לא בטוח | לא נתמך | הוצא משימוש בכל גרסאות TLS |
| צופן זרם | RC4 | 40 | לא בטוח | לא בטוח | לא בטוח | לא נתמך | לא נתמך | לא נתמך | הוצא משימוש בכל גרסאות TLS |
| ללא הצפנה | Null | - | לא נתמך | לא בטוח | לא בטוח | לא בטוח | לא בטוח | לא בטוח | מוגדר ב-TLS 1.2 ב-RFC |
לצורך החלפת מפתחות קיימים מספר אלגוריתמים שהם וריאציות של RSA או דיפי הלמן; אלגוריתם שיתוף מפתח RSA (נקרא TLS_RSA), פרוטוקול דיפי-הלמן (TLS_DH), פרוטוקול דיפי-הלמן עם מפתח-ארעי (TLS_DHE) האות E (קיצור של Ephemeral) מייצגת מצב שבו משתמשים במפתחות אקראיים וחד-פעמיים ולא עם מפתחות קבועים, דיפי הלמן בעקום אליפטי (TLS_ECDH), דיפי הלמן עם מפתח-ארעי בעקום אליפטי (TLS_ECHE), דיפי-הלמן אנונימי (TLS_DH_anon), פרוטוקול דיפי-הלמן עם מפתח משותף מראש (TLS_PSK) ופרוטוקול אימות סיסמה בטוח (TLS_SRP). בפרוטוקול האנונימי לא מתבצע אימות לקוח או שרת כלל ולכן מטעמי ביטחון משתמשים בהם לעיתים נדירות. מתוך האלגוריתמים המנויים TLS_DHE ו-TLS_ECDHE מספקים ביטחון לפנים (forward secrecy) במובן שפריצה לא מסכנת מפתחות ששותפו בעבר. בנוסף אורך מפתחות ההצפנה יכול להשתנות בכל אחד מהאלגוריתמים המנויים מה שמרחיב את רמות הביטחון שאפשר להשיג. בעשור הקודם מקובל היה שהמפתחות יהיו באורך של לפחות 768 סיביות, בעקבות גילויים חדשים עם פרוץ פרשת סנאודן, חוקרים סבורים שהמעבר למפתחות חזקים יותר בלתי נמנע. ביולי 2013 הכריזה גוגל ששרתיה יעברו למפתחות באורך 2048 סיביות.